Turkiyaning Izmir shahrida O‘zbekiston-Turkiya oliy ta’lim muassasalari forumi bo‘lib o‘tmoqda. O‘zbekiston va Turkiyaning texnik hamda injyenerlik sohasida kadrlar tayyorlaydigan 70 ga yaqin oliy ta’lim muassasalari vakillari hamda Oliy va o‘rta maxsus ta’lim vazirligi mas’ullaridan iborat delegatsiya Turkiyaning Izmir shahrida bo‘lib turibdi. O‘zbekiston-Turkiya oliy ta’lim muassasalari forumida O‘zbekiston va Turkiyaning 80 dan ortiq nufuzli universitet rektorlari, Izmir viloyati hokimligi, biznes tuzilmalari vakillari ishtirok etmoqda. Turkiya prezidenti Rajab Toyyip Erdo‘g‘an tomonidan qo‘llab-quvvatlangan xalqaro forum doirasida ikki kun mobaynida 80 ga yaqin kelishuvlar imzolandi.